Karastusjook

Karastusjook on ilma alkoholita või väga väikese alkoholisisaldusega gaseeritud jook. Need erinevad suhkrusisalduse, puuviljamahla hulga, maitse, karboniseerituse taseme ja koostisosade poolest. Mõned karastusjoogid on loodud ka kindla eesmärgiga, näiteks vedelikukaotuse taastamiseks või energiataseme tõstmiseks. Levinumad alamtüübid on maitsestatud joogid, puuviljamahlajoogid, kontsentraadid, lahjendatavad joogid ning funktsionaalsed joogid, nagu spordi- ja energiajoogid.[2]

 Koostis 
Karastusjoogid koosnevad peamiselt veest, millele lisatakse erinevaid aineid maitse, värvuse, säilivuse ja muude omaduste parandamiseks. Tüüpilised koostisosad on

 magusained, näiteks suhkur või suhkruasendajad;
 süsihappegaas, mis annab joogile kihisevuse;
 happesuse regulaatorid;
 lõhna- ja maitseained;
 värvained;
 säilitusained, mida kasutatakse lubatud kogustes vastavalt toiduohutusnõuetele;
 antioksüdandid ja/või vahutekitajad.

Karastusjoogid võivad sisaldada nii looduslikku kui ka sünteetilist päritolu koostisosi.[2]

 Ajalugu 
Karastusjookide ajalugu ulatub 19. sajandi algusse, mil hakati tootma kihisevat, enamasti maitsestamata soodavett. Üheks esimeseks laiemalt levinud maitsestatud karastusjoogiks oli ingveriõlu, mis kujunes välja ravimjoogist ja muutus 19. sajandiks kaubanduslikuks tooteks.

Traditsioonilisi kääritatud mittealkohoolseid jooke on valmistatud paljudes kultuurides. Eestis on tuntud näiteks kali (kvass), mille maitse ja säilivus sõltuvad käärimis- ja hapendamisprotsessidest.

Karastusjooke
Baikal
Coca-Cola
Fanta
gaseeritud vesi
Jaffa
jäätee
Krušon
limonaad
mineraalvesi
Pepsi-Cola
RC Cola
soodavesi
Sprite
Tarhun
toonik

 Viited 

[1] Taimalu, Sven Sören (2022). Kalja valmistamisel käärimis- hapendamisprotsesside parameetrite jälgimine- kalja valmistamisel käärimis- hapendamisprotsesside parameetrite jälgimine determination of fermentation-acidification parameters in kvass https://dspace.emu.ee/server/api/core/bitstreams/436bdb74-229e-4257-9ded-edeb89d520dd/content (8.03.25)

[2] Kregiel, Dorota (2015). Health Safety of Soft Drinks: Contents, Containers, and Microorganisms. https://onlinelibrary.wiley.com/doi/full/10.1155/2015/128697 (8.03.25)

[3] Emmins, Colin (1991). Soft Drinks: Their Origins and History. https://abetterbeerblog427.com/wp-content/uploads/2017/03/soft_drinks_-_their_origins_and_history.pdf (16.03.25)

Kategooria:Joogid